Cuneiform Tablet Kt n/k 832 (FS Ünal FS Ünal 31f.)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na en-na-nim ù ú-ṣur-ša-IŠTAR qí-bi-ma a-na ú-ṣur-ša-IŠTAR qí-bi-ma um-ma i-dí-IŠTAR-ma ta-ás-pu-ra-nim um-ma a-tù-nu-ma URUDU ma-lá a-na qá-tí-kà ma-aq-tù a-na tí-iš-mu-ur-na a-ṣé-er ṣú-ḫa-re ša en-na-nim šé-bi-il₅ i-na a-wa-at kà-ri-im DUMU a-šùr šu-um-šu a-na ḫa-tù-uš ù ti-iš-mur-na lá i-la-ak ù DUMU.ḪI.A a-šùr ša i-na tí-iš-mur-na wa-áš-bu-ni a-ša-tù-šu-nu ù šu-nu a-na tur₄-ḫu-mì-it i-na-sú-ḫu-nim URUDU ma-la a-na qá-tí-a ma-aq-tù a-na tù-ùḫ-pí-a ú-ba-al-ma iš-tí É.GAL-lim sí-kam a-dí wa-áš-ḫa-ni-a e-ri-iš-ma URUDU i-na wa-áš-ḫa-ni-a É aḫ-ša-lim e-zi-ib-ma a-na-ku a-ṣé-ri-ku-nu a-ta-lá-kam i-ḫi-id-ma TÚG sa a-ki-dí-e 1 ku-ta-nam ù sà-ḫe-er-tám šé-bi-lam ù ṣú-ḫa-ra-am ša ki-ma qá-qí-dí-kà tur₄-da-ma URUDU ša ma-ri-it-ḫi-im ù tù-ùḫ-pí-a lá i-ru-qá-ni ma-aḫ-ṣú-um ša a-nu-qum ša a-mu-tim i-a-ú-tum ki-ma URUDU a-na-kam iš-tí sú-en₆-SIPA i-ba-ší-ú-ni nu-kà-lim-šu-nu <gap> GÚ URUDU ma-ṣí-am ḫa-bu-lu-ni-a-tí i-ḫi-id-ma té-er-ta-kà za-ku-tám iš-tí a-li-ku li-li-kam-ma <big_gap> lá i-kà-ṣa-ad iš-tí <big_gap> i-na wa-áš-ḫa-ni-a lá-dí-a-šu